Հայկանդուխտ Ղարիբյան

Հայկանդուխտ Պապինի Ղարիբյան (սեպտեմբերի 11, 1957(1957-09-11), Նոր Բայազետ, Հայկական ԽՍՀ, ԽՍՀՄ), Հայաստանի Հանրապետության արտակարգ իրավիճակների նախարարության ճգնաժամային կառավարման պետական ակադեմիայի գիտական և ուսումնական աշխատանքների գծով պրոռեկտոր, տեխնիկական գիտությունների թեկնածու, դոցենտ։


== Կենսագրություն ==


=== Կրթություն ===
1980 թվականին ավարտել է Երևանի պոլիտեխնիկական ինստիտուտի «Էլեկտրական մեքենաներ» մասնագիտությունը՝ ստանալով ինժեներ - էլեկտրամեխանիկի որակավորում, 1997 թվականին՝ Հայաստանի պետական ճարտարագիտական համալսարանի «Իրավագիտություն» մասնագիտությունը՝ ստանալով իրավագետի որակավորում։ 2005-2008 թվականներին՝ ասպիրանտ Հայաստանի պետական ճարտարագիտական համալսարանում «Էլեկտրամեխանիկա և էլեկտրական ապարատներ, էլեկտրամեխանիկական համակարգեր, դրանց կառավարումը և կարգավորումը» մասնագիտությամբ։ Թեկնածուական թեզը նվիրված է եղել տրանսֆորմատորի զուգակցվող մագնիսապարփակչի մշակմանը։ 2008 թվականին շնորհվել է ճարտարագետ հետազոտողի աստիճան «Էլեկտրատեխնիկա» մասնագիտությամբ, 2009 թվականին՝ տեխնիկական գիտությունների թեկնածուի գիտական աստիճան, 2010 թվականին՝ դոցենտի գիտական կոչում «Էլեկտրատեխնիկա» մասնագիտությամբ։


=== Ուսուցում ===
Մասնակցություն Հայաստանի պետական ճարտարագիտական համալսարանի ինժեներների վերապատրաստման դասընթացներին «Քոմփյութերներ և տնտեսագիտություն» մասնագիտությամբ, 1997 թ.
Մասնագիտական վերապատրաստում «Մարդկային ռեսուրսների զարգացման մենեջմենթն էներգետիկայի ոլորտում», USAID, 1998 թ.
Մասնակցություն «Մասնագիտական կրթության որակի ապահովման համակարգերի մշակում և բարելավում» թեմայով եռափուլ դասընթացներին, 2014 թ.
Մասնակցություն «Որակի ապահովման գործընթացների աջակից» դասընթացներին, 2014 թ.


== Աշխատանքային գործունեություն ==
1980 -1983 թթ. եղել է Երևանի փոքր հզորության էլեկտրական մեքենաների նախագծման գիտահետազոտական ինստիտուտում ինժեներ, 1983 թվականին՝ ինժեներ-կոնստրուկտոր III կարգ, 1984-1991 թթ.՝ ինժեներ-կոնստրուկտոր II կարգ։ 1991-2009 թթ. դասավանդել է Աբովյանի պետական էներգետիկական քոլեջում, 2003 թվականից դասավանդում է բարձրագույն ուսումնական հաստատություններում։ 2003-2006 թթ. Լ. Քալաշյանի անվան հայկական բաց համալսարանում ռեկտորի խորհրդական գիտամեթոդական աշխատանքների գծով, 2006-2009 թթ.՝ ուսումնական մասի պետ, 2009-2010 թթ.՝ պրոռեկտոր ուսումնական աշխատանքների գծով։ 2010 թվականից ՀՀ արտակարգ իրավիճակների նախարարության ճգնաժամային կառավարման պետական ակադեմիայում պրոռեկտոր ուսումնական աշխատանքների գծով։ Պարգևատրվել է մի շարք պատվոգրերով և շնորհակալագրերով։


== Պատվոգրեր ==
Երևանի փոքր հզորության էլեկտրական մեքենաների նախագծման գիտահետազոտական ինստիտուտից շնորհակալագիր
Երևանի փոքր հզորության էլեկտրական մեքենաների նախագծման գիտահետազոտական ինստիտուտից պատվոգիր
Հայաստանի Հանրապետության արտակարգ իրավիճակների նախարարության շնորհակալագիր
Մասնագիտական կողմնորոշման մեթոդական կենտրոնից շնորհակալագիր
ՀՀ արտակարգ իրավիճակների նախարարության պատվոգիր «ծառայողական պարտականություններն ու առաջադրաքները պատշաճ կատարելու և 2016 թվականի ընթացքում աշխատանքի լավագույն արդյունքների ձեռքբերման կապակցությամբ», 2017
ՀՀ արտակարգ իրավիճակների նախարարության արհեստակցական կազմակերպության պատվոգիր «Առաջին Հանրապետության 100-ամյակին նվիրված ԱԻՆ աշխատակիցների ստեղծագործական ցուցահանդեսին ակտիվ մասնակցության համար», 2018


== Պարգևներ, մրցանակներ ==
ՀՀ ԱԻՆ «Համագործակցություն հանուն փրկության» մեդալ, 2019


== Գիտական գործունեություն ==
Հեղինակ է մեկ մենագրության, 45-ից ավելի գիտական և գիտամեթոդական աշխատանքների, 3 գյուտերի (ստացել է ՀՀ արտոնագրեր)։
Գիտական զեկուցումներով հանդես է եկել մի շարք միջազգային գիտաժողովներում 

Տրանսֆորմատորի զուգակցվող մագնիսապարփակչի մշակումը, մենագրություն 166 էջ, 2010։
Ճգնաժամային կառավարման պետական ակադեմիա 1992-2012 թթ., պատմական ակնարկ, 171 էջ, 2012։
Կազմել է Էլեկտրատեխնիկայի խնդիրներ արտակարգ իրավիճակների և քաղաքացիական պաշտպանության ոլորտից, 2011։
Ընդհանուր էլեկտրատեխնիկա, Ուսումնական ձեռնարկ, 354 էջ, 2018։
 Էլեկտրատեխնիկայի դասավանդման ընդհանուր մեթոդիկայի հիմունքներ, Ուսումնամեթոդական ձեռնարկ, 164 էջ, 2019։
Աֆորիզմներ, խոհեր, մտքեր (Ժամանակ), 354 էջ, 2019։


=== Գիտա-գործնական գործունեություն ===
2003 թվականին Լ. Քալաշյանի անվան հայկական բաց համալսարանում ներդրվել է «Էլեկտրատեխնիկա» առարկայի ծրագիրը
2010 թվականին ճգնաժամային կառավարման պետական ակադեմիայում ներդրվել է ընդհանուր էլեկտրատեխնիկայի դասընթացի ծրագիրը
2010 թվականից հանդիսանում է «Ճգնաժամային կառավարում և տեխնոլոգիաներ» գիտական և գիտամեթոդական հոդվածների ժողովածուի գլխավոր խմբագրի տեղակալը


=== Գործունեություն միջազգային համագործակցության բնագավառում ===
Մասնակցել է բազմաթիվ միջազգային գիտական և գիտագործնական կոնֆերանսների
Աղետների ռիսկերի նվազեցման ոլորտում «Օրհուս» կենտրոնների կարողությունների բարձրացման հարցերով փորձագետ ՄԱԿ-ի UNDP ծրագրով
Տեղական ինքնակառավարման մարմինների մակարդակում քաղաքացիական բնակչության շերտերի աղետների ռիսկերի կառավարման կրթության կազմակերպման ուսումնասիրման հարցերով փորձագետ ՄԱԿ-ի UNDP ծրագրով


=== Մանկավարժական գործունեություն ===
Մանկավարժական գործունեությամբ զբաղվել է 1991 թվականից։ 1991-2009 թվականներին դասավանդել է Աբովյանի պետական էներգետիկական քոլեջում, 2003-2010 թվականներին՝ Լ. Քալաշյանի անվան հայկական բաց համալսարանում։ 2010 թվականից՝ ՀՀ ԱԻՆ Ճգնաժամային կառավարման պետական ակադեմիայում։


== Ծանոթագրություններ ==